בריאן ג'ונסון (יזם)

בריאן ג'ונסון (באנגלית: Bryan Johnson; נולד ב-22 באוגוסט 1977) הוא יזם<ref></ref><ref name=Where></ref>, משקיע הון סיכון<ref name=WSJ></ref> וסופר<ref name=PT></ref> אמריקאי. ג'ונסון הוא המייסד והמנכ"ל של חברת Kernel אשר מייצרת מכשירים שמנטרים ומתעדים פעילות מוחית<ref></ref><ref name=Vance></ref>, ושל חברת הון הסיכון OS Fund אשר משקיעה בחברות מדע וטכנולוגיה בשלבים המוקדמים.<ref></ref>

ג'ונסון היה בעבר גם המייסד, היו"ר והמנכ"ל של חברת Braintree<ref name=Founder></ref> המתמחה במערכות תשלום באמצעות הנייד ובווב עבור חברות מסחר אלקטרוני. חברת Braintree רכשה את חברת Venmo ב-2012 תמורת 26.2 מיליון דולרים, והיישות המשולבת הזו נרכשה על ידי PayPal תמורת 800 מיליון דולרים בשנת 2013.<ref name=Wortham></ref><ref></ref>

ג'ונסון זכה לתשומת לב תקשורתית ניכרת בתחילת שנות ה-20 של המאה ה-21 עבור מיזם האנטי-אייג'ינג שלו "Project Blueprint".<ref name=guardianuse/><ref name=bloombergattempts/>

== ביוגרפיה ==
ג'ונסון נולד בעיר פרובו שבמדינת יוטה<ref name=Johnson></ref>, וגדל בעיר ספרינגוויל שבמדינת יוטה.<ref name=Founder /> ג'ונסון הוא הילד האמצעי במשפחה עם שלושה אחים ואחות. לאחר שהוריו התגרשו ג'ונסון עבר לגור עם אמו ואביו החורג אשר היה הבעלים של חברת הובלות. בגיל 19 ג'ונסון הפך למיסיונר מורמוני, מסורת אשר נפוצה בקרב גברים מורמינים צעירים. במהלך תקופה זו ג'ונסון שהה שנתיים באקוודור.<ref name=Where />

לג'ונסון תואר ראשון בלימודים בינלאומיים מאוניברסיטת בריגהם יאנג ותואר שני במנהל עסקים מבית הספר למנהל עסקים באוניברסיטת שיקגו.<ref name="Johnson" /><ref></ref>

== קריירה ==
=== מיזמים מוקדמים ===
בין השנים 1999 ל-2003 ג'ונסון השיק שלוש חברות סטארט-אפ. במסגרת המיזם הראשון שלו ג'ונסון מכר טלפונים סלולריים ובאופן זה הצליח להרוויח מספיק כסף על מנת לכסות את כל ההוצאות שהיו קשורות לתקופת לימודיו באוניברסיטת בריגהאם יאנג.<ref>[http://traffic.libsyn.com/timferriss/TFS_Bryan_Johnson_Edited_Final.mp3]</ref>

בהמשך ג'ונסון הקים שני סטארט-אפים נוספים - חברת ה-VoIP של ג'ונסון "Inquist", אותה הוא ייסד יחד עם שלושה שותפים נוספים.<ref name="Where" /> לאחר מכן ג'ונסון הצטרף לאחיו ולשותף נוסף בפרויקט נדל"ן בעלות 70 מיליון דולרים.<ref name="Where" />

=== Braintree ===
ג'ונסון הקים את החברה בשנת 2007.<ref name="Stories2"></ref><ref name="USAT2"></ref> בשנת 2012 החברה רכשה תמורת 26.2 מיליון דולרים את האפליקציה Venmo המאפשרת למשתמשים לשלוח ולקבל כסף זה מזה באופן אלקטרוני.

ב-26 בספטמבר 2013 חברת Braintree נרכשה על ידי PayPal תמורת 800 מיליון דולרים.<ref name="USAT2" /><ref></ref><ref></ref>

=== OS Fund ===
באוקטובר 2014, ג'ונסון הכריז על הקמת קרן הון הסיכון OS Fund, בה הוא השקיע כ-100 מיליון דולרים מהונו האישי.<ref name="Founder" />

=== Kernel ===
ג'ונסון עם המכשיר דמוי הקסדה של חברת Kernel אשר מסוגל לתעד פעילות מוחית
ב-2016 ג'ונסון הקים את חברת Kernel.<ref></ref> החברה התמקדה בבניית חומרה המודדת אותות חשמליים המיוצרים על ידי המוח. בשנת 2020 החברה הציגה לראשונה שני סוגים שונים של מכשירים דמויי קסדה אשר מסוגלים לתעד פעילות מוחית.

== Project Blueprint ==
ב-13 באוקטובר 2021 הכריז ג'ונסון על מיזם אנטי-אייג'ינג אותו הוא מכנה "Project Blueprint"<ref name=guardianuse></ref><ref name=bloombergattempts></ref> אשר במסגרתו הוא מנסה להוכיח שהאנושות מסוגלת להאריך את תוחלת החיים באופן משמעותי<ref name="guard-14sep2023"></ref> על ידי שיפור הפרוטוקול הכרוך בתזונה, הכושר, צריכת תוספי מזון ותרופות, והקפדה על שעות שינה רבות.<ref name=businessinsider></ref> לטענתו של ג'ונסון בעשותו כן הוא הצליח לשפר באופן מהותי סמנים ביולוגיים שונים. במסגרת המיזם ג'ונסון קיבל גם שישה עירויי פלזמה כאשר בנו היה התורם.<ref name=defendsplasma></ref><ref name=fortunenobenefits></ref>

== חיים אישיים ==
לג'ונסון שלושה ילדים מאשתו לשעבר.

בצעירותו היה ג'ונסון מורמוני, אך הוא בחר לעזוב את הכנסייה המורמונית כאשר הוא היה בן 34. ג'ונסון טיפס בעבר לפסגת הקילימנג'רו, הפסגה הגבוהה ביותר ביבשת אפריקה, וכמו גם לפסגת הר טובקאל, שהיא הפסגה הגבוהה ביותר בצפון אפריקה.<ref name="Johnson" />

== קישורים חיצוניים ==
* 

* 

==הערות שוליים==

קטגוריה:בוגרי אוניברסיטת שיקגו
קטגוריה:בוגרי אוניברסיטת בריגהאם יאנג
קטגוריה:משקיעי הון סיכון אמריקאים
קטגוריה:אמריקאים שנולדו ב-1977